ma tomo Asuwa (toki Tosi: Hauswurz) li ma lon ma lili Ese pi ma Tosi. jan 960 li lon ma tomo Asuwa.
ma tomo Asuwa li lon poka pi nasin telo Kemete (toki Tosi: Kemmete). ma tomo Wetena en ma tomo Lomesu en ma tomo Panlo li lon poka. nasin 3141 en nasin 3181 li lon ma tomo Asuwa.
jan li sitelen pi nanpa wan e ma tomo Asuwa insa tenpo sike 1090 en tenpo sike 1150. tenpo sike 1945 la, utala suli nanpa tu li pakala e mute pi ma tomo. ma tomo Asuwa li kama lon insa pi ma tomo Nojepo (toki Tosi: Neuhof) lon tenpo sike 1972.
ma tomo Asuwa li jo e tomo kulupu e tomo pi jan utala seli e tomo pan. jan lili pi ma tomo Asuwa li ken kepeken e ma musi. ma tomo Asuwa li jo e ma pi jan moli.  ma tomo Asuwa li jo e tomo sewi tawa kulupu Katolika. jan li pali e ilo kalama tawa kulupu ale lon tenpo sike 1959. jan li pana e sona sin kepeken ilo kalama. ma Tosi la, ma tomo ante mute li jo ala e ilo ni.